Koördinate 17°52′S 31°02′O﻿ / ﻿17.867°S 31.033°O﻿ / -17.867; 31.033
- Totaal 960,6 vk km
Hoogte bo seevlak 1 490 m
- Totaal (2009) 1 606 000
- Bevolkingsdigtheid 2 540/vk km
Burgemeester Bernard Manyenyeni
Amptelike webwerf hararecity.co.zw
Harare (voormalig, tot 1982 Salisbury) is die hoofstad van Zimbabwe. Die stad is Zimbabwe se grootste en die land se administratiewe, kommersiële en kommunikasiemiddelpunt. Dit is 'n handelsentrum vir tabak, mielies, katoen en sitrusvrugte. Vervaardigingsbedrywe sluit tekstiele, staal en chemiese stowwe in. Goud word in die omgewing ontgin. Die bevolking is in 2009 op 1 606 000 beraam.
Jakarandabome langs Montagu Ave, Salisbury in 1975
Die stad is in 1890 gestig as 'n fort deur die Pioneer Column, 'n huurleër wat deur Cecil John Rhodes op die been gebring is. Die stad het oorspronklik as Salisbury bekendgestaan, genoem na die 3de markies van Salisbury, Robert Arthur Talbot Gascoyne-Cecil, toe eerste minister van die Verenigde Koninkryk. Dit het 'n stad geword in 1935. Salisbury was die hoofstad van die Sentraal-Afrikaanse Federasie vanaf 1953 tot 1963.
Met die tweede herdenking van Zimbabwiese onafhanklikheid op 18 April 1982 is die stad se naam na Harare verander, genoem na die Masjona hoofman Neharawa.
Sedert vroeg in die 21ste eeu is Harare nadelig geraak deur die politieke en ekonomiese krisis wat Zimbabwe na die presidensiële verkiesing van 2002 beleef.
Harare is die tuiste van die Universiteit van Zimbabwe.
Harare deel die eenhonderd-en-veertigste plek op die tydskrif The Economist se ranglys van die wêreld se mees leefbare stede.
↑ (en) "Mayor 2013–2018". City of Harare. Verkry op 3 Desember 2013.
↑ (en) Urban idylls, Economist.com.
Wikimedia Commons het meer media in die kategorie Harare.
(en) Amptelike webwerf van Harare
(en) Harare by Encyclopædia Britannica